Kristians Boumens

Kristians Džeisons Boumens (; dzimis ) ir amerikāņu aktieris, kurš plašāk pazīstams pēc lomām seriālos "Pazudušie" un "Izlaušanās". Režisējis daudzas īsfilmas, kurās pats arī atveidojis lomas.

 Dzīvesgājums un karjera 
Kristians Boumens dzimis 1975. gada 11. martā Harisbergā, Pensilvānijā. Bērnībā viņš daudz ceļoja kopā ar saviem vecākiem, kuri bija mūziķi, taču pats nekad nav vēlējies kļūt par mūziķi.

Kristiana Boumena pirmā loma bija 2004. gadā, kad viņš ieguva vieslomu ziepju operā North Shore. Tajā pašā gadā viņu izvēlējās atkārtotai lomai seriāla "Pazudušie" pirmajā sezonā, kurā viņš atveidoja lidmašīnas avārijā izdzīvojušo Stīvu Dženkinsu. Pēc sērijas The Moth pārraidīšanas gan skatītāji, gan pat seriāla veidotāji bieži vien jauca Boumena tēlu ar citu varoni — Skotu, kuru atveidoja Dastins Vačmens. Šī kļūda kļuva par populāru joku seriāla fanu vidū. Neskaidrību pastiprināja fakts, ka pēc Skota nāves seriālā, viņa līķi kļūdas dēļ atveidoja tieši Kristians Boumens. Pēc paša aktiera teiktā, sākotnēji Skota ķermenim bija jāparādās ūdenī netālu no krasta, taču lielo viļņu dēļ ainas filmēšanu pārcēla uz pludmali. Pēc pirmās sezonas Boumens pameta seriālu, un Dastins Vačmens turpināja spēlēt Stīva varoņi viņa vietā.

No 2007. līdz 2008. gadam Kristians Boumens filmējās piecās seriāla "Izlaušanās" trešās sezonas epizodēs. No 2010. līdz 2018. gadam aktieris filmējās vairākās īsfilmās, kurās viņš arī režisēja, rakstīja scenāriju un producēja. 2019. gadā viņš viesojās seriālos "Nāvējošais ierocis" (Lethal Weapon), "Iesācējs" (The Rookie) un Dead to Me. 2021. gadā Kristians Boumens atveidoja vieslomu seriāla "Izmeklētājs Magnums" jaunajā versijā.

Aktieris aktīvi darbojies komercijas jomā, kā arī ieguvis bakalaura grādu filmu veidošanā Teksasas Universitātē Ostinā. 2022. gadā viņš ieguva uzņēmējdarbības vadības maģistra grādu Havaju Universitātē Manoā. Pateicoties Braienam Spaiseram — seriālu "Īpašo uzdevumu vienība Hawaii 5-0" un "Izmeklētājs Magnums" (Magnum P.I.) producentam, Kristians Boumens ieguva mārketinga direktora amatu skaņu ierakstu kompānijā Sight and Sound Productions.

 Filmogrāfija 

 Filmas 
GadsNosaukumsLomaPiezīmes2010Studio ShotDž. D.īsfilma; arī producents, režisors, scenārists2012Enemy of the MindStouns2014"Grēku pilsēta: Liktenīgā sieviete" (Sin City: A Dame to Kill For)vīrietis2015FlownKailsīsfilma2018EvictionDeivissīsfilma; arī režisors, scenārists, producentsOvercomeStīvsīsfilma; arī režisors, scenārists, producents

 Televīzija 
GadsNosaukumsLomaPiezīmes2004North ShoreStīvs "Vaildo" Vailijssērija: Burned2004—2005"Pazudušie" (Lost)Stīvs Dženkinss10 sērijas2007—2008"Izlaušanās" (Prison Break)aģents Kings5 sērijas2012"Melošanas spēle" (The Lying Game)drūmais apsargssērija: Not Guilty as Charged2019"Nāvējošais ierocis" (Lethal Weapon)"Koijots"sērija: Coyote Ugly"Iesācējs" (The Rookie)ēdnīcas apmeklētājssērija: Free FallDead to Mepolicists Džeimsonssērija: You Have to Go2021"Izmeklētājs Magnums" (Magnum P.I.)Stīvens Deivisssērija: Those We Leave Behind

 Atsauces 

 Ārējās saites 

Kategorija:1975. gadā dzimušie
Kategorija:Pensilvānijā dzimušie
Kategorija:ASV televīzijas aktieri
Kategorija:Amerikāņu kinoaktieri